་བས་བཞེས་པ་དགོངས་པའི་ཚེ། རྒྱལ་པོ་ཆེན་པོ་བཞིས་རྡོའི་ལྷུང་བཟེད་
རེ་ཕུལ་བར་གཅིག་ཏུ་བྱིན་གྱིས་བརླབས་ཏེ་དེ་ཉིད་དུ་བཞེས། སླར་ཡང་དེ་
གཉིས་ཀྱིས་བ་སྟོང་གི་འོ་མ་ཉིང་ཁུར་བྱས་པའི་སྤྲིས་མ་རིན་པོ་ཆེའི་གཞོང་
པར་བླུགས་ཏེ་ཕུལ་བར་བཞེས་ནས། གཞོང་པ་དེ་ཉིད་དུ་བོར་བར་ལྷ་ཚངས་
པས་མཆོད་པའི་ཕྱིར་ཁྱེར། ཚོང་དཔོན་དེ་གཉིས་སྦྲང་རྩི་འབྱུང་བ་ཞེས་བྱ་
བའི་སངས་རྒྱས་སུ་ལུང་བསྟན།
དེ་ནས་སྟོན་པ་ཐུགས་ལས་ཆུང་ངུའི་རྣམ་པར་མཛད་དེ། ཟབ་ཞི་
སྤྲོས་བྲལ་འོད་གསལ་འདུས་མ་བྱས། །བདུད་རྩི་ལྟ་བུའི་ཆོས་ཤིག་ཁོ་བོས་
རྙེད། །སུ་ལ་བསྟན་ཀྱང་གོ་བར་མི་ནུས་པས། །མི་སྨྲར་ནགས་འདབས་གནས་
པར་བྱ་བ་སྙམ། །ཞེས་གསུངས་པ་དང་། ཡང་མ་རིག་པས་ལྡོང་པའི་སེམས་

ཅན་རྣམས་ཐུགས་བརྩེ་བས་ཡལ་བར་འདོར་བར་མི་མཛད་ཀྱང་། མ་བསྐུལ་
བར་ཆོས་ཀྱི་འཁོར་ལོ་མི་བསྐོར་བའི་ཚུལ་སྟོན་པའི་ཕྱིར། འདི་ལྟར། འཇིག་
རྟེན་ཀུན་ལ་སྙིང་བརྩེ་མཐའ་ཡས་པ། །གཞན་གྱིས་གསོལ་མ་བཏབ་ལ་ང་
མི་སྟོན། །སྐྱེ་བོ་འདི་དག་ཚངས་ལ་དད་པ་སྟེ། །དེ་ཡིས་གསོལ་བ་བཏབ་
ན་ཆོས་འཁོར་བསྐོར། །ཞེས་གསུངས་ཏེ། སྨིན་མཚམས་ནས་འོད་ཟེར་ཕྱུང་
སྟེ་འཇིག་རྟེན་གྱི་ཁམས་ཐམས་ཅད་སྣང་བར་བྱས་པ་ན། ཚངས་པ་གཙུག་
ཕུད་ཅན་གྱིས་རིག་ནས་རང་གི་འཁོར་འབུམ་ཕྲག་དྲུག་ཅུ་རྩ་བརྒྱད་དང་
བཅས་པ་འོངས་པར། དེ་བཞིན་གཤེགས་པའི་ཞབས་ལ་ཕྱག་འཚལ་ཏེ་ཐལ་
མོ་སྦྱར་ནས་གསོལ་བ། འཕགས་པའི་ནོར་ལ་སེམས་ཅན་དག་ནི་མགྲོན་
གཉེར་ཏེ། །སྲོག་ཆགས་བྱེ་བ་མང་པོ་དབུགས་ཕྱུང་མཛད་ནས་ནི། །གང་
སླད་མི་གསུངས་འགྲོ་ལ་བཏང་སྙོམས་མཛད་པ་འདི། །འཇིག་རྟེན་རྩ་ལག་
ཁྱེད་ཀྱིས་རིགས་པ་མ་ལགས་སོ། །ཞེས་སོགས་ཀྱིས་བསྐུལ་བ་དང་། སླར་ཡང་
བརྒྱ་བྱིན་དང་ལྷན་ཅིག་ཏུ་འོངས་ཏེ་གཉིས་ཀས་ནན་གྱིས་གསོལ་བ་བཏབ་
པ་དང་། སླར་གསེར་གྱི་འཁོར་ལོ་རྩིབས་སྟོང་དང་ལྡན་པ་ཕུལ་བཞིན་གསོལ་
བ་བཏབ་པ་སྟེ། ཚངས་པ་གཙུག་ཕུད་ཅན་གྱིས་ལན་གསུམ་གྱི་བར་ཡང་ཡང་
གསོལ་བ་བཏབ་པའི་མཐར། གདུལ་བྱ་མ་ངེས་པའི་རིགས་ཅན་ལ་གཟིགས་
ནས་ཆོས་ཀྱི་འཁོར་ལོ་བསྐོར་བར་ཞལ་གྱིས་བཞེས།
དེ་ནས་ཐོག་མར་དུག་གསུམ་ཤས་ཆུང་ཞིང་གདུལ་སླ་བ་ཞིག་

མཛད་པ་བཅུ་གཉིས་ཀྱི་རྣམ་བཤད།
ལ་ཆོས་བསྟན་པར་བྱ་བ་དགོངས་པ་ན། ལྷག་སྤྱོད་འདས་ནས་ཞག་བདུན་
དང་། རིང་འཕུར་འདས་ནས་ཞག་གསུམ་ལོན་པ་དང་། ལྔ་སྡེ་རྣམས་སྐལ་
བ་དང་ལྡན་པར་གཟིགས་ཏེ་ཡུལ་འཁོར་མོ་འཇིག་ཏུ་གཤེགས། ལྔ་སྡེས་
རྒྱང་རིང་པོ་ནས་མཐོང་བས། དགེ་སྦྱོང་གཽ་ཏ་མ་ལྷོད་པ། མང་དུ་ཟ་བ། སྤོང་
བ་ལས་ཉམས་པ་དེ་འོང་གི་འདི་ལ་ང་ཚོས་སྔོན་དུ་ལྡང་བ་དང་། ཕྱག་ཀྱང་མི་
བྱ། སྟན་ལྷག་མ་འདི་ལ་འདུག་ན་འདུག་ཏུ་ཆུག་ཟེར་འོག་ཁྲིམས་བཅས་ཏེ་
ཀུན་ཤེས་ཀྱིས་ཡིད་ཀྱིས་ཁས་མ་བླངས། སྟོན་པ་བྱོན་པས་ཁོ་ཚོའི་འོག་ཁྲིམས་
རང་ཞིག་ཏུ་སོང་ནས་སྟན་ལས་ལྡང་བ་དང་། ལ་ལས་བསུས། ལ་ལས་གདན་
བཏིང་། ལ་ལས་ཞབས་ཁྲུས་ཀྱི་ཆུ་བཤམས་ནས་སྟན་ལ་བཞུགས་སུ་གསོལ་
བ་ལྟར་བཞུགས་ཏེ། ལྔ་སྡེ་མགུ་བའི་གཏམ་མཛད་པ་ན་ལྔ་སྡེས། ཚེ་དང་
ལྡན་པ་གཽ་ཏ་མ། དབང་པོ་ནི་གསལ། པགས་པའི་མདོག་ནི་ཡོངས་སུ་དག་
ན། ཡེ་ཤེས་ཀྱི་ཁྱད་པར་མངོན་དུ་མཛད་དམ་ཟེར་བ་ལ། སྟོན་པས། དགེ་སློང་
དག་དེ་བཞིན་གཤེགས་པ་ལ་ཚེ་དང་ལྡན་པ་ཞེས་མ་ཟེར་ཞིག ཁྱོད་ཅག་ལ་
ཡུན་རིང་པོར་མི་བདེ་བར་འགྱུར་རོ། །ངས་ནི་བདུད་རྩི་ཐོབ་བོ། །སངས་རྒྱས་
སོ། །ཐམས་ཅད་མཁྱེན་པའོ། །སྔར་ཁྱོད་དག་འོག་ཁྲིམས་འདི་ལྟ་བུ་མ་བཅས་
སམ། དགེ་སློང་དག་ངས་ཁྱོད་རྣམས་ལ་ཆོས་བཤད་ཀྱིས། ཚུར་ཤོག ཉོན་ཅིག
ནན་ཏན་གྱིས་ཤིག་ཅེས་སོགས་གསུངས་པའི་མོད་ལ། དེ་རྣམས་ཀྱི་མུ་སྟེགས་
ཀྱི་རྟགས་རྣམས་མེད་པར་གྱུར། དགེ་སློང་བསྙེན་པར་རྫོགས་ནས་ལོ་བརྒྱ་

ལོན་པ་ལྟ་བུར་གྱུར་ནས་ཉེས་པ་བཤགས་ཤིང་གུས་པ་ཡང་བསྐྱེད་དོ། །
དེ་ནས་སྟོན་པར་སྔོན་སངས་རྒྱས་རྣམས་གནས་གང་དུ་བཞུགས་
ཏེ་ཆོས་ཀྱི་འཁོར་ལོ་བསྐོར་སྙམ་དུ་དགོངས་པ་ན། ཡུལ་ཝཱ་རཱ་ཎ་སཱི་དེར་རིན་
པོ་ཆེའི་ཁྲི་སྟོང་བྱུང་བར། སྔ་མ་གསུམ་ལ་བསྐོར་བ་མཛད་ཅིང་། བཞི་པར་
སྐྱིལ་མོ་ཀྲུང་གིས་བཞུགས་པ་དང་། ལྔ་སྡེས་ཀྱང་སྟོན་པའི་ཞབས་ལ་ཕྱག་
འཚལ་ཏེ་སྤྱན་སྔར་འཁོད། དེའི་ཚེ་བཅོམ་ལྡན་འདས་ཀྱི་སྐུ་ལས་འོད་ཟེར་
གྱི་ཚོགས་དཔག་ཏུ་མེད་པར་སྤྲོས་ཏེ། ཕྱོགས་བཅུའི་འཇིག་རྟེན་གྱི་ཁམས་
ཐམས་ཅད་སྣང་བར་བྱས་པ་དང་། འཇིག་རྟེན་གྱི་ཁམས་དེ་དག་ན་འཁོར་
བའི་བྱང་ཆུབ་སེམས་དཔའ་གྲངས་མེད་པ་དང་། ཚངས་པ་དང་། བརྒྱ་བྱིན་
དང་། འཇིག་རྟེན་སྐྱོང་བ་བཞི་གཙོ་བོར་གྱུར་པའི་ལྷ་ཚོགས་བསམ་གྱིས་མི་
ཁྱབ་པ་འདུས་ཏེ་ཐམས་ཅད་ཀྱིས་བསྐོར་ཞིང་ཕྱག་འཚལ་བ་དང་། མཆོད་
རྫས་བསམ་གྱིས་མི་ཁྱབ་པས་མཆོད་ཅིང་ཆོས་ཀྱི་འཁོར་ལོ་བསྐོར་བར་
གསོལ་བ་བཏབ་པ་ན། བཅོམ་ལྡན་འདས་ཀྱིས་ཐོག་མར་ལྔ་སྡེ་དག་ལ་
བཀའ་བསྩལ་པ། དགེ་སློང་དག་མཐའ་གཉིས་པོ་འདི་དག་ནི་འཇུག་པར་
བྱ་བ་མ་ཡིན་ཏེ། འདོད་པ་བསོད་ཉམས་ཀྱི་མཐའ་དང་ངལ་ཞིང་དུབ་པའི་
མཐའོ། །དེ་བས་ན་མཐའ་གཉིས་སྤངས་པའི་དབུ་མའི་ལམ་གྱིས་དེ་བཞིན་
གཤེགས་པས་ཆོས་སྟོན་ཏོ། །དེ་ནི་འདི་ལྟ་སྟེ། འཕགས་པའི་ལམ་ཡན་ལག་
བརྒྱད་དོ། །དགེ་སློང་དག་བཞི་པོ་འདི་དག་ནི་འཕགས་པའི་བདེན་པ་བཞི་

མཛད་པ་བཅུ་གཉིས་ཀྱི་རྣམ་བཤད།
སྟེ། གང་ཞེ་ན། སྡུག་བསྔལ་དང་། ཀུན་འབྱུང་དང་། འགོག་པ་དང་། ལམ་
མོ་ཞེས་སོགས། ལན་དང་པོས་བདེན་པ་བཞིའི་ངོ་བོ་བཟླས་པ་དང་། དེའི་ཚེ་
ཀུན་ཤེས་ཀཽ་ཎྜིནྱ་ལ་མཐོང་ལམ་སྐྱེས། ཡང་དགེ་སློང་དག་སྡུག་བསྔལ་ཡོངས་
སུ་ཤེས་པར་བྱའོ། །ཀུན་འབྱུང་སྤང་བར་བྱའོ། །སྡུག་བསྔལ་འགོག་པ་མངོན་དུ་
བྱའོ། །སྡུག་བསྔལ་འགོག་པར་འགྱུར་བའི་ལམ་རྒྱུད་ལ་བསྟེན་པར་བྱའོ། །ཞེས་
ལན་གཉིས་པས་བདེན་པ་བཞིའི་བྱ་བ་བཟླས་པ་དང་། དེའི་ཚེ་ཀཽ་ཎྜིནྱ་དགྲ་
བཅོམ་པ་ཐོབ་པ་དང་། རྟ་ཐུལ་དང་། རླངས་པ་དང་། མིང་ཆེན་དང་། བཟང་
ལྡན་ཏེ་བཞི་པོ་ལ་མཐོང་ལམ་སྐྱེས། ཡང་དགེ་སློང་དག་སྡུག་བསྔལ་ཡོངས་
སུ་ཤེས་སོ། །ཀུན་འབྱུང་བ་སྤངས་སོ། །འགོག་པ་མངོན་དུ་བྱས་སོ། །ལམ་རྒྱུད་
ལ་བསྟེན་ནོ། །ཞེས་ལན་གསུམ་པས་བདེན་པ་བཞི་མཐར་ཕྱིན་པར་བཟླས་པ་
སྟེ། དེའི་ཚེ་རྟ་ཐུལ་སོགས་བཞི་པོས་དགྲ་བཅོམ་པ་ཐོབ། དེ་ལྟར་ན་བདེན་པ་
བཞི་པོ་ལན་གསུམ་དུ་བཟླས་ཤིང་རྣམ་པ་བཅུ་གཉིས་ཀྱིས་ཆོས་ཀྱི་འཁོར་ལོ་
བསྐོར་བ་ན། ལྔ་སྡེས་དགྲ་བཅོམ་པ་ཐོབ་པ་དང་། ལྷ་བརྒྱད་ཁྲི་སོགས་གྲངས་
མེད་པར་མཐོང་ལམ་ཐོབ་པར་གྱུར་ཏོ། །
དེ་ནས་ཝཱ་རཱ་ཎ་སཱིའི་ཁྱིམ་བདག་རིགས་ཀྱི་གཙོ་བོའི་བུ་གྲགས་པ་
དང་། གང་པོ་དང་། དྲི་མེད་དང་། བ་ལང་བདག་དང་ལག་བཟང་སྟེ། ཉེ་
བའི་ལྔ་སྡེ་རྣམས་རབ་ཏུ་བྱུང་ཞིང་བསྙེན་པར་རྫོགས་ཏེ་དགྲ་བཅོམ་པ་ཐོབ་
པ་དང་། གྲོང་མི་གཙོ་བོ་རྣམས་ཀྱི་ཁྱེའུ་ལྔ་བཅུ་ཡང་བསྙེན་པར་རྫོགས་ཤིང་

དགྲ་བཅོམ་ཐོབ་པས་དེ་ཙམ་ན་དགྲ་བཅོམ་པ་དྲུག་ཅུར་ཟིན། དེ་ནས་ལྟེང་
རྒྱས་འོད་སྲུང་རལ་པ་ཅན་ལོ་བརྒྱ་དང་ཉི་ཤུ་ལོན་པ། འཁོར་ལྔ་བརྒྱ་ཅན་
དང་། དེའི་སྤུན་ཆུ་ཀླུང་འོད་སྲུང་དང་། ག་ཡ་འོད་སྲུང་གཉིས་ཀྱང་འཁོར་
ཉིས་བརྒྱ་ལྔ་བཅུ་ཅན་རེ་བཅས་ཚུར་ཤོག་གིས་བསྙེན་པར་རྫོགས་ཤིང་དགྲ་
བཅོམ་པར་གྱུར་པས། འཇིག་རྟེན་ན་དགྲ་བཅོམ་པ་སྟོང་ལས་བརྒལ་བ་
སོགས་རིམ་པར་བྱུང་སྟེ། དེ་ལྟར་ན་ཡུལ་ཝཱ་རཱ་ཎ་སཱི་སོགས་སུ་འཁོར་གྱི་
དང་པོ་ལྔ་སྡེ་སོགས་ལ་བཀའ་དང་པོ་བདེན་པ་བཞི་བརྗོད་བྱར་གཙོ་བོར་
སྟོན་པའི་ཆོས་ཀྱི་འཁོར་ལོ་དུས་ལོ་དྲུག་ནས་བདུན་ཟིན་ཙམ་གྱི་བར་བསྐོར་
བ་དང་། ཡུལ་ལམ་གནས་བྱ་རྒོད་ཕུང་པོའི་རི་སོགས་སུ་འཁོར་གྱི་གཙོ་བོ་
ཐེག་ཆེན་གྱི་གདུལ་བྱ་རྣམས་ལ་བཀའ་བར་པ་མཚན་ཉིད་མེད་པ་གཙོ་བོར་
སྟོན་པའི་ཆོས་ཀྱི་འཁོར་ལོ། དུས་ལོ་སུམ་ཅུ་ལྷག་ཙམ་བསྐོར་བ་དང་། ཡུལ་
ཡངས་པ་ཅན་སོགས་སུ་གདུལ་བྱ་མ་ངེས་པའི་རིགས་ཅན་རྣམས་ལ་བཀའ་
ཐ་མ་ལེགས་པར་རྣམ་པར་ཕྱེ་བའི་ཆོས་ཀྱི་འཁོར་ལོ། དུས་ལོ་བདུན་ཡན་ལ་
བསྐོར་ཏེ་གདུལ་བྱ་དཔག་ཏུ་མེད་པ་གྲོལ་བར་མཛད་དོ། །
མཛད་པ་བཅུ་གཉིས་པ།
བཅུ་གཉིས་པ་མྱ་ངན་ལས་འདའ་བར་སྟོན་པའི་མཛད་པ་ནི། གསེར་འོད་
དམ་པ་ལས། སངས་རྒྱས་མྱ་ངན་ཡོངས་མི་འདའ། །ཆོས་ཀྱང་ནུབ་པར་མི་

མཛད་པ་བཅུ་གཉིས་ཀྱི་རྣམ་བཤད།
འགྱུར་ཏེ། །སེམས་ཅན་ཡོངས་སུ་སྨིན་མཛད་ཅིང་། །ཡོངས་སུ་མྱ་ངན་འདའ་
བར་སྟོན། །ཅེས་གསུངས་པ་ལྟར། སྤྱིར་བཅོམ་ལྡན་འདས་ནི་བསྐལ་པ་
དཔག་ཏུ་མེད་པའི་སྔོན་རོལ་ནས་ཀྱང་བདུད་བཞི་ལས་རྣམ་པར་རྒྱལ་བའི་
གོ་འཕང་བརྙེས་སུ་ཟིན་པས་མྱ་ངན་ལས་འདའ་བར་མི་མངའ་ཡང་། གདུལ་
བྱ་ལེ་ལོ་དང་རྟགས་འཛིན་ཅན་རྣམས་དེ་ལས་བཟློག་པའི་ཕྱིར་དང་། གདུལ་
བྱ་དམན་པ་འགའ་ཞིག་གི་ངོར་སངས་རྒྱས་ཉེ་བར་མི་སྣང་བ་ལ་མྱ་ངན་ལས་
འདའ་བར་ཐ་སྙད་གདགས་པའི་ཕྱིར་སྟོན་པ་ཙམ་མོ། །
དེ་ལྟར་ན་སྟོན་པ་དགུང་ལོ་བརྒྱད་ཅུ་ལས་བརྒལ་ཏེ་སྐུ་མྱ་ངན་
ལས་འདའ་བར་ཉེ་བའི་སྐབས་སུ་ཀུན་དགའ་བོ་ལ་མྱ་ངན་ལས་མི་འདའ་
བར་བསྐུལ་མར་འདེབས་པ་དྲན་ཆེད། གང་སུ་ཞིག་རྫུ་འཕྲུལ་གྱི་རྐང་པ་
བཞི་ལ་བརྟེན་ནས་སྒོམ་མང་དུ་བྱས་པ་དེ་ནི་འདོད་ན་བསྐལ་པའམ་བསྐལ་
པ་ལས་ལྷག་པའི་བར་དུ་འདུག་གོ །ཞེས་བྱ་བ་སོགས་ལན་གསུམ་གྱི་བར་
གསུངས་ཀྱང་། ཀུན་དགའ་བོ་བདུད་ཀྱིས་ཁེབས་ཏེ་མ་ཐོས་པས་ཅི་ཡང་
མི་ཟེར་ཞིང་། ལྐོག་ཏུ་བདུད་སྡིག་ཅན་གྱིས་མྱ་ངན་ལས་འདའ་བར་གསོལ་
བས་ཞལ་གྱིས་བཞེས། མགར་བའི་བུ་དགེ་བསྙེན་ཙུནྡས་བསོད་སྙོམས་ཕུལ་
ཏེ་མྱ་ངན་ལས་མི་འདའ་བར་གསོལ་བ་བཏབ་པ་ན་ཟླ་བ་གསུམ་དུ་བཞུགས་
པར་གནང་སྟེ། སྐུ་ཚེའི་འདུ་བྱེད་ནི་བཏང་ཞིང་། འཚོ་བའི་འདུ་བྱེད་ནི་བྱིན་
གྱིས་རློབས་པར་མཛད། དེའི་ཚེ་ས་གཡོ་བ་དང་། སྐར་མདའ་ལྷུང་བ་སོགས་

ཀྱི་ལྟས་དུ་མ་བྱུང་བས། བཅོམ་ལྡན་འདས་སྐུ་ཚེ་འདུ་བྱེད་གཏོང་བར་ཤེས་
ཏེ། ཀུན་དགའ་བོས་ཡང་ཡང་གསོལ་བ་བཏབ་ཀྱང་མ་གནང་། དེ་ནས་རིམ་
གྱིས་གདུལ་བྱ་དཔག་ཏུ་མེད་པ་ལ་ཆོས་སྟོན་ཅིང་གྲོལ་བར་མཛད་བཞིན་
པར་གྲོང་ཁྱེར་རྩྭ་ཅན་གྱད་ཀྱི་ཡུལ་དང་ཉེ་བའི་ཤིང་སཱ་ལ་ཟུང་གི་ཚལ་དུ་
གཤེགས་ནས། དེར་གྱད་རྣམས་ཀྱིས་བཤམས་པའི་ཁྲི་འཕང་བྱང་དུ་བསྟན་
པའི་སྟེང་དུ་སྐུ་གཡས་པ་ཕབ། ཞབས་ཀྱི་སྟེང་དུ་ཞབས་བཞག་སྟེ་མྱ་ངན་
ལས་འདའ་བའི་དགོངས་པ་མངོན་དུ་མཛད་བཞིན་པར་གྱད་རྣམས་ལ་
ཆོས་སྟོན་པ་དང་། སྐུ་དངོས་ཀྱི་གདུལ་བྱའི་ཐ་མ་དྲི་ཟའི་རྒྱལ་པོ་རབ་དགའ་
དང་། ཀུན་དུ་རྒྱུ་རབ་བཟང་གཉིས་དད་པར་བྱིན་གྱིས་བརླབས་པས་ཁོང་
གཉིས་བྱུང་བ་དང་ཆོས་བསྟན་པས། བདེན་པ་མཐོང་བ་དང་དགྲ་བཅོམ་པ་
ཐོབ་སྟེ། སྟོན་པ་མྱ་ངན་ལས་འདའ་བར་མཐོང་བར་མ་བཟོད་ནས་སྔོན་དུ་མྱ་
ངན་ལས་འདས། བཅོམ་ལྡན་འདས་ཉིད་ཀྱིས་འཁོར་རྣམ་བཞི་ལ་བསླབ་པའི་
གཞི་མདོར་བསྡུས་པ་གནང་སྟེ། དཀོན་མཆོག་གསུམ་དང་བདེན་པ་བཞི་ལ་
ཐེ་ཚོམ་མེད་པར་མཛད་ནས། ས་ག་ཟླ་བའི་ཚེས་བཅོ་ལྔ་ལ་སྐུ་མྱ་ངན་ལས་
འདའ་བའི་ཚུལ་བསྟན་ཏོ། །
དེ་ནས་ཀུན་དགའ་བོས་ཞག་བདུན་གྱི་བར་སྐུ་གདུང་ཞུགས་ལ་
འབུལ་རྒྱུའི་ཉེར་བསྡོགས་རྣམས་བཤམས་པ་དང་། ཉན་ཐོས་ཆེན་པོ་ཀུན་ཤེས་
ཀཽ་ཎྜིནྱ་དང་། སྐུལ་བྱེད་དང་། སྟོབས་བཅུ་འོད་སྲུང་དང་། འོད་སྲུང་ཆེན་པོ་

མཛད་པ་བཅུ་གཉིས་ཀྱི་རྣམ་བཤད།
དང་བཅས་པ་རྣམས་ཀྱིས་སྐུ་གདུང་ཤིང་བལ་གྱི་ལྭ་བ་དང་། རས་ཟུང་ལྔ་
བརྒྱས་དཀྲིས། ལྕགས་ཀྱི་སྒྲོམ་དུ་བཅུག འབྲུ་མར་གྱིས་བཀང་། ཁ་བཀབ་སྟེ་
དྲི་ཞིམ་པོའི་ཤིང་སྤུངས་པའི་དབུས་སུ་བཞག་པ་ན། མེ་རང་འབར་དུ་གྱུར་
ཏེ་ཞག་བདུན་དུ་མ་ཤི་བས། འོ་མའི་ཆབ་ཀྱིས་བསད། སྒྲོམ་བུ་ཁ་ཕྱེས་པས་
སྐུ་གདུང་ཡུངས་འབྲུ་ལྟ་བུའི་རིང་བསྲེལ་གྱི་ཕུང་པོར་གྱུར། དེ་ཉིད་ཕྱོགས་
ཀྱི་རྒྱལ་པོ་སོགས་རིང་བསྲེལ་གྱི་སྐལ་པ་ལེན་དུ་བྱུང་བ་རྣམས་ལ་ཆ་བརྒྱད་
དུ་བགོས་ཏེ་སོ་སོའི་ཡུལ་དུ་མཆོད་རྟེན་བརྩེགས་པ་དང་། གཞན་ཡང་སྐུ་
གདུང་གི་སྒྲོམ་བུ་དང་བསྲེགས་པའི་སོལ་བ་དང་། ཚེམས་མཆེ་བཞི་རྣམས་
ལས་མཆོད་རྟེན་རེ་རེ་བཅས་བཅུ་བཞིར་བྱོན་པར་གསུངས་སོ། །
སྟོན་མཆོག་ཤཱཀྱ་སེངྒེའི་མཛད་པ་གང་། །
སངས་རྒྱས་ཡེ་ཤེས་ཁོ་ནའི་ཡུལ་ཡིན་མོད། །
བསོད་ནམས་འདུན་པས་དམ་པ་གོང་མ་ཡི། །
གསུང་གི་རྗེས་འབྲངས་ཉུང་གསལ་སྤེལ་བ་འདི། །
འཁྲུངས་དང་སངས་རྒྱས་ཆོས་སྟོན་མྱང་འདས་ཚུལ། །
མ་འོངས་དད་པ་ཅན་ལ་སྒྲོགས་ཤིག་ཅེས། །
མྱ་ངན་འདའ་ཁར་སྟོན་པ་མཆོག་ཉིད་ཀྱིས། །
གསུངས་པར་གུས་པས་མཆོད་དེ་ཅི་ནུས་བྲིས། །
འདིར་འབད་དགེ་བ་སྟོན་ཟླའི་བསིལ་ཟེར་གྱིས། །

སྐྱེ་འགྲོའི་ཡིད་ཀྱི་ཚ་མུན་ཀུན་སེལ་ནས། །
སྟོན་དང་བསྟན་ལ་དད་དང་ལྷག་བསམ་བརྒྱུད། །
རྣམ་གྲོལ་ཀུནྡའི་དཔལ་ཡོན་རྒྱས་གྱུར་ཅིག།།
ཅེས་བདག་ཅག་གི་སྟོན་པ་བཅོམ་ལྡན་འདས་ཤཱཀྱ་ཐུབ་པ་མཆོག་གི་ཤིན་ཏུ་ངོ་
མཚར་ཆེ་བའི་མཛད་པ་བཅུ་གཉིས་ལས་གཙོ་བོར་བརྩམས་པའི་རྣམ་བཤད་ཉུང་གསལ་
ཐར་པའི་སྒོ་འབྱེད་ཅེས་བྱ་བ་འདི་ནི། མཁན་ཆེན་བཀའ་དྲིན་ཅན་མདོ་སྲིབ་པ་ཐུབ་
བསྟན་རྒྱལ་མཚན་སོགས་ཡོངས་འཛིན་དུ་མའི་ཞབས་རྡུལ་ལ་རེག་པའི་བྱ་བཏང་སྙོམ་
ལས་པ་མཁན་ཀུན་དགའ་དབང་ཕྱུག་གིས་རང་དང་རང་འདྲའི་བློ་ཆུང་གིས་འཛིན་སླ་
བའི་ཆེད་དུ། མཁས་པ་སྔ་མའི་ཡིག་ཆ་ལས་ཅུང་ཟད་བསྡུས་ཏེ་བོད་རྒྱལ་ལོ་ ༢༡༡༧ སྤྱི་ལོ་
༡༩༩